CELEX: 32012R0481
Language: lv
Date: 2012-06-07 00:00:00
Title: Komisijas Īstenošanas regula (ES) Nr. 481/2012 ( 2012. gada 7. jūnijs ), ar ko nosaka noteikumus tarifa kvotas pārvaldīšanai augstas kvalitātes liellopu gaļai

8.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 148/9
            
         KOMISIJAS ĪSTENOŠANAS REGULA (ES) Nr. 481/2012
   (2012. gada 7. jūnijs),
   ar ko nosaka noteikumus tarifa kvotas pārvaldīšanai augstas kvalitātes liellopu gaļai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu un 148. pantu saistībā ar tās 4. pantu,
   tā kā:
   
               (1)
            
            
               Padomes Regula (EK) Nr. 617/2009 (2) paredz vairāku gadu laikposmā autonomas importa tarifa kvotas atvēršanu 20 000 tonnu augstas kvalitātes liellopu gaļas importam. Minētā regula ir grozīta ar Eiropas Parlamenta un Padomes Regulu (ES) Nr. 464/2012 (3), kas paaugstina attiecīgo importa tarifa kvotu līdz 21 500 tonnām no nākamā mēneša pirmās dienas pēc tās publicēšanas un līdz 48 200 tonnām no 2012. gada 1. augusta. Tarifa kvotas lauksaimniecības produktiem ir jāpārvalda saskaņā ar Regulas (EK) Nr. 1234/2007 144. panta 2. punktu. Regulas (EK) Nr. 617/2009 2. pantā, kurš grozīts ar Regulu (ES) Nr. 464/2012, noteikts, ka tarifa kvotu pārvalda Komisija, izmantojot īstenošanas aktus, kas jāpieņem saskaņā ar pārbaudes procedūru, kura paredzēta 5. pantā Eiropas Parlamenta un Padomes 2011. gada 16. februāra Regulā (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (4).
            
         
               (2)
            
            
               Komisijas 2009. gada 13. jūlija Regulā (EK) Nr. 620/2009, ar ko paredz importa tarifa kvotu pārvaldību augstas kvalitātes liellopu gaļai (5), paredzēti noteikumi attiecīgās tarifa kvotas pārvaldībai, piemērojot importa licenču pieteikumu vienlaicīgas pārbaudes metodi, kas minēta Regulas (EK) Nr. 1234/2007 144. panta 2. punkta b) apakšpunktā. Nesenā pieredze ar Savienības tarifa kvotu pārvaldību augstas kvalitātes liellopu gaļai liecina, ka jāuzlabo šādu tarifa kvotu pārvaldība. Pieredze rindas kārtības pārvaldības sistēmas izmantošanā, kas norādīta Regulas (EK) Nr. 1234/2007 144. panta 2. punkta a) apakšpunktā, citās lauksaimniecības nozarēs ir bijusi pozitīva. Tāpēc, lai vienkāršotu pārvaldību un lai novērstu jebkādu spekulatīvu rīcību, tarifa kvota attiecībā uz augstas kvalitātes liellopu gaļas importu, kuras izcelsme ir trešās valstīs, jāpārvalda saskaņā ar 308.a pantu līdz 308.c panta 1. punktu Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (6), kas paredz noteikumus tarifa kvotu pārvaldībai, ievērojot muitas deklarāciju pieņemšanas datumu hronoloģisko secību. Ja importu pārvalda saskaņā ar šiem noteikumiem, vairs nebūtu jāprasa importa licences.
            
         
               (3)
            
            
               Lai nodrošinātu regulāru importa plūsmu, ir lietderīgi sadalīt ikgadējo tarifa kvotu ceturkšņa apakšperiodos. Atbilstoši kārtas numuri būtu jānosaka saskaņā ar Regulas (EEK) Nr. 2454/93 308.a panta 6. punktu.
            
         
               (4)
            
            
               Regulā (EK) Nr. 617/2009 noteikts, ka kvotas gads ilgst no 1. jūlija līdz 30. jūnijam. Lai nodrošinātu ātru pāreju no pašreizējās vienlaicīgas pārbaudes metodes uz rindas kārtības pārvaldības sistēmu, no 2012. gada 1. jūlija būtu jāpiemēro jaunā pārvaldības metode.
            
         
               (5)
            
            
               Pirmajā ceturkšņa apakšperiodā (no 2012. gada 1. jūlija līdz 30. septembrim) pieejamais daudzums būtu jāaprēķina proporcionāli, ņemot vērā ikgadējo tarifa kvotas apmēru, kas piemērojams līdz 2012. gada 31. jūlijam, un jauno palielināto ikgadējo tarifa kvotas apmēru, kas piemērojams no 2012. gada 1. augusta.
            
         
               (6)
            
            
               Lai laistu brīvā apgrozībā preces, kas importētas atbilstīgi tarifa kvotai, kura atvērta ar Regulu (EK) Nr. 617/2009, būtu jāuzrāda autentiskuma apliecība, ko izdevusi eksportētājas trešās valsts kompetentā iestāde. Šādu autentiskuma apliecību izdošana būtu garantija tam, ka importētās preces kvalificē kā augstas kvalitātes liellopu gaļu, kā definēts šajā regulā.
            
         
               (7)
            
            
               Tāpēc skaidrības labad Regula (EK) Nr. 620/2009 būtu jāatceļ un jāaizstāj ar jaunu īstenošanas regulu.
            
         
               (8)
            
            
               Ievērojot to, ka jaunā pārvaldības sistēma ir piemērojama no 2012. gada 1. jūlija, licences, kuru pieteikums iesniegts 2012. gada jūnijā saskaņā ar Regulu (EK) Nr. 620/2009, nevajadzētu izsniegt.
            
         
               (9)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Priekšmets un darbības joma
   1.   Šajā regulā paredzēti noteikumi par augstas kvalitātes liellopu gaļas Savienības gada tarifa kvotas pārvaldīšanu, kas noteikta Regulā (EK) Nr. 617/2009, turpmāk tekstā “tarifa kvota”. Tarifa kvotas periods, apjoms un nodoklis izklāstīts šīs Regulas I pielikumā.
   2.   Šī regula attiecas uz augstas kvalitātes svaigu, atdzesētu vai saldētu liellopu gaļu, kas atbilst II pielikumā minētajām prasībām.
   Šajā regulā “saldēta gaļa” ir gaļa, kuras iekšējā temperatūra ir – 12 °C vai zemāka, to ievedot Eiropas Savienības muitas teritorijā.
   2. pants
   Tarifa kvotas pārvaldība
   1.   Tarifa kvotu pārvalda rindas kārtībā saskaņā ar Regulas (EEK) Nr. 2454/93 308.a un 308.b pantu un 308.c panta 1. punktu. Importa licences netiek prasītas.
   2.   Tarifa kvotu pārvalda kā pamata tarifa kvotu ar kārtas numuru 09.2201 ar četrām ceturkšņa apakštarifa kvotām ar kārtas numuru 09.2202.
   Labumu no tarifa kvotas var piešķirt, tikai piesakoties uz kārtas numuru 09.2202, kas attiecas uz apakštarifa kvotām.
   3.   Piektajā Komisijas darbdienā novembrī, februārī un maijā aptur to apakštarifa kvotu izmantošanu, kas attiecīgi piemērojamas līdz 30. septembrim, 31. decembrim un 31. martam. To neizmantotos atlikumus pieskaita to ceturkšņa apakštarifa kvotu daudzumiem, kas sākas attiecīgi ar 1. oktobri, 1. janvāri un 1. aprīli. Neviens no neizmantotajiem atlikumiem kvotas gada beigās netiek pārcelts uz citu kvotas gadu.
   3. pants
   Autentiskuma apliecība
   1.   Lai varētu gūt labumu no tarifa kvotas, Savienības muitas iestādēm jāiesniedz autentiskuma apliecība, kas izdota attiecīgajā trešā valstī, un muitas deklarācija par attiecīgo preču laišanu brīvā apgrozībā.
   2.   Autentiskuma apliecību, kas minēta 1. punktā, sagatavo saskaņā ar paraugu, kas sniegts III pielikumā.
   3.   Autentiskuma apliecības otrajā pusē jānorāda tas, ka eksportētājvalsts izcelsmes gaļa atbilst II pielikumā noteiktajām prasībām.
   4.   Autentiskuma apliecība ir derīga tikai tad, ja izdevējiestāde to ir pienācīgi aizpildījusi un vizējusi.
   5.   Autentiskuma apliecību uzskata par pienācīgi vizētu tad, ja tajā ir norādīts izdošanas datums un vieta, uz tās ir izdevējiestādes zīmogs un tās personas vai personu paraksts, kas ir pilnvarota vai pilnvarotas to parakstīt.
   6.   Zīmogu var aizvietot ar uzdrukātu zīmogu uz autentiskuma apliecības oriģināla un tās kopijām.
   7.   Autentiskuma apliecības derīguma termiņš beidzas vēlākais 30. jūnijā pēc tās izsniegšanas datuma.
   4. pants
   Izdevējiestādes trešās valstīs
   1.   Šīs regulas 3. pantā minētā izdevējiestāde:
   
               a)
            
            
               ir eksportētājvalsts kompetentās iestādes atzīta;
            
         
               b)
            
            
               apņemas pārbaudīt ierakstus autentiskuma apliecībās.
            
         2.   Komisijai iesniedz šādu informāciju:
   
               a)
            
            
               tās atzītās iestādes vai atzīto iestāžu nosaukumu un adresi (ja iespējams, e-pasta adresi un interneta adresi), kuras ir tiesīgas izdot autentiskuma apliecības, kas minētas 3. pantā;
            
         
               b)
            
            
               izdevējiestādes vai izdevējiestāžu izmantoto zīmogu nospiedumu paraugus;
            
         
               c)
            
            
               procedūras un kritērijus, pēc kuriem izdevējiestāde vai izdevējiestādes konstatē, vai II pielikumā minētās prasības ir izpildītas.
            
         5. pants
   Trešo valstu paziņojumi
   Ja II pielikumā noteiktās prasības ir izpildītas, Komisija publicē izdevējiestādes vai iestāžu nosaukumu(-us) Eiropas Savienības Oficiālā Vēstneša C sērijā vai ar jebkādu citu piemērotu paņēmienu.
   6. pants
   Pārbaudes uz vietas trešās valstīs
   Komisija var pieprasīt, lai trešā valsts pilnvaro Komisijas pārstāvjus vajadzības gadījumā veikt pārbaudes uz vietas minētajā trešā valstī. Minētās pārbaudes veic kopā ar attiecīgās trešās valsts kompetentajām iestādēm.
   7. pants
   Atcelšana
   Regula (EK) Nr. 620/2009 ir atcelta.
   8. pants
   Pārejas pasākumi
   Licenču pieteikumi, kas iesniegti 2012. gada jūnija pirmajās septiņās dienās saskaņā ar Regulas (EK) Nr. 620/2009 3. pantu, sākot no šīs regulas spēkā stāšanās dienas ir jānoraida. Iesniegto nodrošinājumu, kas iemaksāts saskaņā ar minētajiem pieteikumiem, atmaksā.
   9. pants
   Stāšanās spēkā un piemērošana
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. jūlija.
   Tomēr 8. pantu piemēro no šīs regulas spēkā stāšanās dienas.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 7. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 182, 15.7.2009., 1. lpp.
   
      (3)  OV L 149, 8.6.2012., 1. lpp.
   
      (4)  OV L 55, 28.2.2011., 13. lpp.
   
      (5)  OV L 182, 15.7.2009., 25. lpp.
   
      (6)  OV L 253, 11.10.1993., 1. lpp.
   
      I PIELIKUMS
      
         Tarifa kvotas augstas kvalitātes svaigai, atdzesētai un saldētai liellopu gaļai
      
      
                  Kārtas Nr.
               
               
                  KN kods
               
               
                  Preču apraksts
               
               
                  Tarifa kvotas periods
               
               
                  Tarifa kvotas apjoms
                  (tonnās neto svara)
               
               
                  Tarifa kvotas nodoklis
               
            
                  
                     Laikposmam no 2012. gada 1. jūlija līdz 2013. gada 30. jūnijam
                  
               
            
                  09.2201 (1)
                  
               
               
                  ex 0201
               
               
                  Svaiga, atdzesēta un saldēta liellopu gaļa, kas atbilst II pielikumā minētajām prasībām.
               
               
                  No 1. jūlija līdz 30. jūnijam
               
               
                  45 975
               
               
                  nulle
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  tostarp:
               
            
                  09.2202
               
               
                   
               
               
                  no 1. jūlija līdz 30. septembrim
               
               
                  9 825
               
            
                  09.2202
               
               
                   
               
               
                  no 1. oktobra līdz 31. decembrim
               
               
                  12 050
               
            
                  09.2202
               
               
                   
               
               
                  no 1. janvāra līdz 31. martam
               
               
                  12 050
               
            
                  09.2202
               
               
                   
               
               
                  no 1. aprīļa līdz 30. jūnijam
               
               
                  12 050
               
            
                  
                     Laikposmiem no 2013. gada 1. jūlija
                  
               
            
                  09.2201 (1)
                  
               
               
                  ex 0201
               
               
                  Svaiga, atdzesēta un saldēta liellopu gaļa, kas atbilst II pielikumā minētajām prasībām.
               
               
                  No 1. jūlija līdz 30. jūnijam
               
               
                  48 200
               
               
                  nulle
               
            
                  ex 0202
               
            
                  ex 0206 10 95
               
            
                  ex 0206 29 91
               
            
                   
               
               
                   
               
               
                   
               
               
                  tostarp:
               
            
                  09.2202
               
               
                   
               
               
                  no 1. jūlija līdz 30. septembrim
               
               
                  12 050
               
            
                  09.2202
               
               
                   
               
               
                  no 1. oktobra līdz 31. decembrim
               
               
                  12 050
               
            
                  09.2202
               
               
                   
               
               
                  no 1. janvāra līdz 31. martam
               
               
                  12 050
               
            
                  09.2202
               
               
                   
               
               
                  no 1. aprīļa līdz 30. jūnijam
               
               
                  12 050
               
            
         (1)  Saskaņā ar 2. panta 2. punktu labumu no tarifa kvotas var piešķirt, tikai piesakoties uz kārtas numuru 09.2202, kas attiecas uz apakštarifa kvotu.
   
   
      II PIELIKUMS
      
         Prasības attiecībā uz produktiem, kurus importē saskaņā ar 1. pantā minēto tarifa kvotu
      
      
                  1.
               
               
                  Liellopu gaļas izcirtņi, kas iegūti no telēm vai vēršiem (1), kuru vecums nepārsniedz 30 mēnešus un kuri vismaz 100 dienas pirms nokaušanas saņēmuši barību, kurā ir vismaz 62 % koncentrātu, un/vai barību no graudaugu blakusproduktiem (sausnu), un kuras metaboliskās enerģijas saturs ir 12,26 MJ uz vienu kilogramu sausnas.
               
            
                  2.
               
               
                  Sausnas daudzumam vienā dienā vidēji jāatbilst 1,4 % no to teļu vai vēršu dzīvsvara, kas saņēmuši barību, kā aprakstīts pielikuma 1. punktā.
               
            
                  3.
               
               
                  Kautķermeni, no kura iegūst liellopu gaļas izcirtņus, pārbauda valsts iestāžu noalgots novērtētājs, kas veic minēto pārbaudi un no tās izrietošo kautķermeņa klasifikāciju, izmantojot metodi, ko apstiprinājusi valsts iestāde. Ar valsts iestāžu apstiprināto pārbaudes metodi un tās noteiktajām klasifikācijām jānovērtē kautķermeņa kvalitāte, izmantojot kautķermeņa brieduma pakāpi un liellopu gaļas izcirtņu garšas īpašības. Šādā kautķermeņa pārbaudes metodē ietilpst, bet ne tikai, kautķermeņa brieduma pakāpes noteikšana, pārbaudot muguras garākā muskuļa (m. longissimus dorsi) krāsu un tekstūru, kaulu un skrimšļu pārkaulošanās pakāpi, kā arī novērtējot iespējamās garšas īpašības, tostarp pārbaudot konkrētas starpmuskuļu tauku īpašības un muguras garā muskuļa ribeņa stingrību.
               
            
                  4.
               
               
                  Izcirtņus marķē atbilstoši Eiropas Parlamenta un Padomes Regulas (EK) Nr. 1760/2000 (2) 13. pantam.
               
            
                  5.
               
               
                  Informācijai uz etiķetes var pievienot norādi “Augstas kvalitātes liellopu gaļa”.
               
            
         (1)  Šajās prasībās tiek pieņemts, ka teles un vērši atbilst attiecīgi E un C kategorijai, kas noteiktas Regulas (EK) Nr. 1234/2007 V pielikuma A daļā.
      
         (2)  OV L 204, 11.8.2000., 1. lpp.
   
   
      III PIELIKUMS